Official Journal L 241 , 10/10/1995 P. 0012 - 0013



NARIADENIE KOMISIE (ES) č. 2362/95 z 9. októbra 1995, ktorým sa mení a dopĺňa nariadenie Rady (EHS) č. 2019/93, ktoré do 1. februára 1995 stanovovalo výšku pomoci pre výrobu medu na menších Egejských ostrovoch, ktorej hodnota v ECU sa prispôsobila v dôsledku zrušenia korekčného faktora pre poľnohospodársky prepočítavací koeficient RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2019/93 z 19. júla 1993, ktorým sa zavádzajú osobitné opatrenia pre niektoré poľnohospodárske výrobky v prospech menších Egejských ostrovov1, naposledy zmenené a doplnené nariadením Komisie (ES) č. 1363/952, najmä na jeho článok 12 ods. 4, so zreteľom na nariadenie Rady (EHS) č. 3813/92 z 28. decembra 1992 o účtovnej jednotke a prepočítavacích koeficientoch, ktoré sa majú používať na účely Spoločnej poľnohospodárskej politiky3, naposledy zmenené a doplnené nariadením (ES) č. 150/954, najmä na jeho článok 13 ods. 1, keďže hodnota v ECU niektorých cien a čiastok sa s účinnosťou od 1. februára 1995 na základe článku 13 ods. 2 nariadenia (EHS) č. 3813/92 zmenila s cieľom zrušiť dôsledky zrušenia korekčného faktora 1,207509, ktorý sa používal do 31. januára 1995 na prepočítavacie kurzy v poľnohospodárstve; keďže nové hodnoty v ECU niektorých príslušných cien a čiastok sa ustanovili od 1. februára 1995 v súlade s pravidlami ustanovenými v článku 13 ods. 2 nariadenia (EHS) č. 3813/92 a článku 18 ods. 1 nariadenia Komisie (EHS) č. 1068/93 z 30. apríla 1993 o podrobných pravidlách určovania a používania poľnohospodárskych prepočítavacích koeficientov5, naposledy zmeneného a doplneného nariadením (ES) č. 1053/956; keďže v súlade s článkom 18 ods. 2 nariadenia (EHS) č. 1068/93 a s cieľom zabrániť zmätku a uľahčiť uplatňovanie Spoločnej poľnohospodárskej politiky je potrebné nahradiť hodnotu v ECU príslušných cien a čiastok, ktoré sa nepoužívajú periodicky a sú platné aspoň od: - 1. januára 1996 v prípade čiastok, na ktoré sa nevzťahuje hospodársky rok, - začiatku hospodárskeho roka 1996 v prípade cien alebo čiastok, pre ktoré sa tento hospodársky rok začína v januári 1996, - začiatku hospodárskeho roka 1996 v ostatných prípadoch, a ktoré sú uvedené v nariadeniach, ktoré nadobudli účinnosť do 1. februára 1995; keďže príslušné nariadenie by sa preto malo zmeniť a doplniť; keďže opatrenia stanovené v tomto nariadení sú v súlade so stanoviskom Riadiaceho výboru pre hydinové mäso a vajcia, PRIJALA TOTO NARIADENIE: Článok 1 Článok 12 nariadenia (EHS) č. 2019/93 sa mení a dopĺňa takto: 1. v treťom pododseku odseku 1 sa čiastka 10 ECU nahrádza čiastkou 12,08 ECU, 2. v druhom pododseku odseku 2 sa čiastka 7 ECU nahrádza čiastkou 8,453 ECU. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať pre každú príslušnú čiastku od dátumu prvého použitia poľnohospodárskeho prepočítavacieho koeficientu zavedeného 1. februára 1995. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 9. októbra 1995 Za Komisiu Franz. FISCHLER člen Komisie 1 Ú. v. ES L 184, 27.7.1993, s. 1. 2 Ú. v. ES L 132, 16.6.1995, s. 8. 3 Ú. v. ES L 387, 31.12.1992, s. 1. 4 Ú. v. ES L 22, 31.1.1995, s. 1. 5 Ú. v. ES L 108, 1.5.1993, s. 106. 6 Ú. v. ES L 107, 12.5.1995, s. 4.